ຜູ້ຊ່ຽວຊານວ່າ ລາວຈະໄດ້ຮັບຜົນປະໂຫຍດ ຈາກການມີຄວາມສຳພັນທີ່ດີ ກັບສະຫະລັດ 
ຖ້າມີໂຮງຈັກໂຮງງານຢູ່ລາວ ແຮງງານລາວກໍບໍ່ຈຳເປັນ ທີ່ຈະຕ້ອງເດີນທາງໄປປະເທດໄທ ຫລືປະເທດໃດໆທັງສິ້ນ.
ລາວ ມີແຕ່ທາງທີ່ຈະໄດ້ຮັບຜົນປະໂຫຍດ ໃນການມີສາຍພົວພັນທີ່ດີກັບສະຫະລັດ ດຣ ກູ ຢາງ ນັກຊ່ຽວຊານກ່ຽວກັບລາວ ກ່າວປຽບທຽບວ່າ ຖ້າມີຜູ້ສາວ 3 ຄົນ ແລະມີຜູ້ບ່າວຜູ້ດຽວ ຜູ້ບ່າວກໍຈະບໍ່ເອົາໃຈຜູ້ສາວດີປານໃດ ແຕ່ໃນທາງກົງກັນຂ້າມ ຖ້າມີຜູ້ສາວແຕ່ຜູ້ດຽວແລະມີຜູ້ບ່າວ 2 ຄົນ ພວກຜູ້ບ່າວເຫຼົ່ານີ້ກໍຈະເອົາອົກເອົາໃຈຜູ້ສາວດີເປັນພິເສດ ດຣ ກູ ຢາງ ກ່າວກ່ຽວກັບເລື້ອງນີ້ວ່າ: ດຣ ກູ ຢາງ ໄດ້ຍົກຕົວຢ່າງໃຫ້ເຫັນ ກ່ຽວກັບການສ້າງໂຮງງານ ຂອງສະຫະລັດ ຢູ່ໃນປະເທດຫວຽດນາມ ແລະຈ້າງພະນັກງານ 8 ໝື່ນກວ່າຄົນ ທ່ານກ່າວວ່າ ເຊັ່ນດຽວກັນ ຖ້າຫາກມີການສ້າງໂຮງງານຮາຍເຕັກຂຶ້ນທີ່ວຽງຈັນ ແລະມີການຈ້າງຄົນງານລາວຢູ່ທີ່ນີ້ ກໍຈະເປັນການດີຫຼາຍ ທ່ານກ່າວຕື່ມກ່ຽວກັບເລື້ອງນີ້ວ່າ: ການມີໜ້າຂອງສະຫະລັດຢູ່ລາວ ຍັງຈະຊ່ວຍໃຫ້ລາວມີອຳນາດໃນການຕໍ່ລອງກັບປະເທດມະຫາອຳນາດອື່ນໆຫຼາຍຂຶ້ນອີກດ້ວຍ